**ELŐTERJESZTÉS**

**Körmend Város Önkormányzata Képviselő-testülete 2022. november 23-i rendkívüli ülésére**

Tárgy: tagi kölcsön kapcsán döntéshozatal

Tisztelt Képviselő-testület!

A Körmendi Média Centrum Városi Televízió és Rádió Nonprofit Közhasznú Korlátolt Felelősségű Társaságnak több alkalommal is tagi kölcsönt biztosított az Önkormányzat annak érdekében, hogy a cég tulajdonában álló Rádió 8 Körmend Műsorszolgáltató Korlátolt Felelősségű Társaság működése biztosítható legyen.

A rádió vételkörzete kötött, a műsorszolgáltatás jogát egy adott frekvenciatartományra nyerte el 10 évre a Rádió. A Rádiót hamar megszerették a körmendiek, és a vételkörzetben élők, nagyon sok vállalkozás és háztartás hallgatja. A frekvencia elnyerése azonban kötelezettségekkel is jár, meghatározott időtartamban kell közszolgálati műsorokat biztosítani, ill. magát a rádiót is meghatározott napi időtartamban kell élő műsorral ellátni. Mindehhez rádiós és műsorkészítési tapasztalattal rendelkező kollégákat kell alkalmazni, ill. a rádió technikai működéséhez is értő kollégára is szükség van.

Az Önkormányzat által átadott tagi kölcsönök révén a működtetés biztosított volt a Körmendi Média Centrum Városi Televízió és Rádió Nonprofit Közhasznú Korlátolt Felelősségű Társaság részére, amit ezúton is köszönünk.

A működést megkönnyítendő, az Önkormányzatnak van lehetősége dönteni a tagi kölcsön elengedéséről. Kérjük, hogy az Önkormányzat hozza meg ezt a döntését, ezzel segítve a Rádió működését.

**HATÁROZATI JAVASLAT**

Körmend Város Önkormányzata Képviselő-testülete a Körmendi Média Centrum Városi Televízió és Rádió Nonprofit Közhasznú Korlátolt Felelősségű Társaságnak 2021 és 2022. években a Rádió 8 Körmend Műsorszolgáltató Korlátolt Felelősségű Társaság működtetésére biztosított, összesen 19.000.000 Ft. összegű tagi kölcsönt elengedi, annak visszafizetésének igényéről lemond, ezzel segítve a Körmendi Média Centrum Városi Televízió és Rádió Nonprofit Közhasznú Korlátolt Felelősségű Társaság és közvetve a Rádió Nonprofit Közhasznú Korlátolt Felelősségű Társaság működését.

Körmend, 2022. 11. 15.

**Bebes István**

**polgármester**